2021.gada Rīkojums Nr.

Rīgā (prot. Nr.)

**Par nekustamo īpašumu “Stūra Tornis”, Lauterē, Aronas pagastā, Madonas novadā**

1. Saskaņā ar [Zemes pārvaldības likuma](https://likumi.lv/ta/id/270317-zemes-parvaldibas-likums) [17. panta](https://likumi.lv/ta/id/270317-zemes-parvaldibas-likums#p17) piekto daļu un pārejas noteikumu 11.punktu, likuma "[Par valsts un pašvaldību zemes īpašuma tiesībām un to nostiprināšanu zemesgrāmatās](https://likumi.lv/ta/id/34595-par-valsts-un-pasvaldibu-zemes-ipasuma-tiesibam-un-to-nostiprinasanu-zemesgramatas)" 4.1 panta pirmo daļu un [8. panta](https://likumi.lv/ta/id/34595-par-valsts-un-pasvaldibu-zemes-ipasuma-tiesibam-un-to-nostiprinasanu-zemesgramatas#p8) sesto daļu saglabāt valsts īpašumā un nodot Finanšu ministrijas valdījumā nekustamo īpašumu (nekustamā īpašuma kadastra numurs 7042 005 0298) - zemes vienību (zemes vienības kadastra apzīmējums 7042 005 0298) 0,0200 ha platībā - "Stūra Tornis", Lauterē, Aronas pagastā, Madonas novadā, kas nepieciešama vienota nekustamā īpašuma izveidošanai.
2. Finanšu ministrijai šā rīkojuma 1. punktā minēto zemes vienību ierakstīt zemesgrāmatā uz valsts vārda Finanšu ministrijas personā, vienlaikus ar uz zemes vienības esošo valstij piekritīgo būvi (būves kadastra apzīmējums 7042 005 0298 001), veidojot vienotu nekustamo īpašumu.
3. Pēc šā rīkojuma 2. punktā minētā uzdevuma izpildes atļaut valsts akciju sabiedrībai "Valsts nekustamie īpašumi" saskaņā ar Publiskas personas mantas atsavināšanas likuma 4. panta pirmo un otro daļu un 5. panta pirmo daļu, pārdot izsolē valsts nekustamo īpašumu (nekustamā īpašuma kadastra numurs 7042 005 0298) - zemes vienību (zemes vienības kadastra apzīmējums 7042 005 0298) 0,0200 ha platībā un būvi (būves kadastra apzīmējums 7042 005 0298 001) - “Stūra Tornis", Lauterē, Aronas pagastā, Madonas novadā.
4. Pircējs par valsts nekustamo īpašumu maksā *euro*.
5. Finanšu ministrijai nodot pircējam šā rīkojuma 3.punktā minēto nekustamo īpašumu 30 dienu laikā no pirkuma līguma noslēgšanas dienas, sastādot attiecīgu pieņemšanas un nodošanas aktu.

Ministru prezidents [A. K. Kariņš](https://mk.gov.lv/lv/amatpersonas/arturs-krisjanis-karins)

Finanšu ministrs [J. Reirs](https://mk.gov.lv/lv/amatpersonas/janis-reirs)

Iesniedzējs:

Finanšu ministrs [J. Reirs](https://mk.gov.lv/lv/amatpersonas/janis-reirs)